
(Posebni zakonodavni postupak – savjetovanje)
Europski parlament,
–	uzimajući u obzir Prijedlog koji je Komisija uputila Vijeću (COM(2025)0685),
–	uzimajući u obzir članak 113. Ugovora o funkcioniranju Europske unije, na temelju kojeg se Vijeće savjetovalo s Parlamentom (C10‑0298/2025),
–	uzimajući u obzir članak 84. Poslovnika,
–	uzimajući u obzir mišljenje Odbora za proračunski nadzor,
–	uzimajući u obzir izvješće Odbora za ekonomsku i monetarnu politiku (A10‑0159/2026),
1.	prihvaća Prijedlog Komisije s predloženim izmjenama;
2.	poziva Komisiju da shodno tomu izmijeni svoj Prijedlog u skladu s člankom 293. stavkom 2. Ugovora o funkcioniranju Europske unije;
3.	poziva Vijeće da ga obavijesti ako namjerava odstupiti od teksta koji je Parlament prihvatio;
4.	poziva Vijeće da se ponovno savjetuje s Parlamentom ako namjerava bitno izmijeniti Prijedlog Komisije;
5.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.


Amandman		1
Prijedlog uredbe
Uvodna izjava 2.
	

	Tekst koji je predložila Komisija
	Izmjena

	(2)	U skladu s člankom 24. stavkom 1. Uredbe (EU) 2017/1939 institucije, tijela, uredi i agencije Unije te tijela država članica nadležna u skladu s primjenjivim nacionalnim pravom dužni su bez nepotrebne odgode obavijestiti EPPO o svakom kažnjivom postupanju, uključujući prekogranične prijevare povezane s PDV-om, u pogledu kojeg bi EPPO mogao izvršavati svoju nadležnost u skladu s člankom 22. i člankom 25. stavcima 2. i 3. te uredbe. Prekogranične prijevare povezane s PDV-om po definiciji obuhvaćaju više država članica, a protok informacija od pojedinačnih država članica do EPPO-a nije primjeren svrsi borbe protiv prijevara povezanih s PDV-om na razini EU-a. Stoga, kako bi EPPO mogao primati informacije o rizicima od prijevara povezanih s PDV-om na razini EU-a i izvršavati svoje ovlasti, potrebno je detaljnije utvrditi načine na koje bi države članice u okviru mreže Eurofisc iz članka 33. Uredbe (EU) br. 904/2010 trebale obavijestiti EPPO o svakoj sumnji i u konačnici dostaviti točne informacije o prijevarama povezanima s PDV-om. Nadalje, u skladu s člankom 24. stavkom 9. Uredbe (EU) 2017/1939 EPPO u posebnim slučajevima može zatražiti dodatne relevantne informacije koje su dostupne institucijama, tijelima, uredima i agencijama Unije te tijelima država članica. Prema tome, trebalo bi utvrditi pravila prema kojima države članice u okviru mreže Eurofisc EPPO-u na njegov zahtjev dostavljaju informacije o prekograničnim prijevarama povezanima s PDV-om.
	(2)	U skladu s člankom 24. stavkom 1. Uredbe (EU) 2017/1939 institucije, tijela, uredi i agencije Unije te tijela država članica nadležna u skladu s primjenjivim nacionalnim pravom dužni su bez nepotrebne odgode obavijestiti EPPO o svakom kažnjivom postupanju, uključujući prekogranične prijevare povezane s PDV-om, u pogledu kojeg bi EPPO mogao izvršavati svoju nadležnost u skladu s člankom 22. i člankom 25. stavcima 2. i 3. te Uredbe, pravovremeno kako bi se omogućila analiza ili istraga tog kažnjivog postupanja. Prekogranične prijevare povezane s PDV-om po definiciji obuhvaćaju više država članica, a protok informacija od pojedinačnih država članica do EPPO-a nije primjeren svrsi borbe protiv prijevara povezanih s PDV-om na razini EU-a. Stoga, kako bi EPPO mogao primati informacije o rizicima od prijevara povezanih s PDV-om na razini EU-a i izvršavati svoje ovlasti, potrebno je detaljnije utvrditi načine na koje bi države članice u okviru mreže Eurofisc iz članka 33. Uredbe (EU) br. 904/2010 trebale obavijestiti EPPO o rezultatima obrade i analize Eurofisca slučajeva u kojima se sumnja na prekogranične prijevare i o svakoj sumnji i u konačnici dostaviti točne informacije koje su nužne kako bi EPPO mogao procijeniti treba li izvršavati svoju nadležnost. Nadalje, u skladu s člankom 24. stavkom 9. Uredbe (EU) 2017/1939 EPPO u posebnim slučajevima može zatražiti dodatne relevantne informacije koje su dostupne institucijama, tijelima, uredima i agencijama Unije te tijelima država članica. Prema tome, trebalo bi utvrditi pravila prema kojima države članice u okviru mreže Eurofisc EPPO-u na njegov zahtjev dostavljaju informacije o prekograničnim prijevarama povezanima s PDV-om.


Amandman		2
Prijedlog uredbe
Uvodna izjava 4.
	

	Tekst koji je predložila Komisija
	Izmjena

	(4)	Države članice koje ne sudjeluju u EPPO-u obvezne su u skladu s načelom lojalne suradnje iz članka 4. stavka 3. Ugovora o Europskoj uniji podupirati rad EPPO-a i suzdržati se od aktivnosti koje bi mogle ugroziti postizanje njegovih ciljeva. Mrežu Eurofisc čine i države članice koje sudjeluju u EPPO-u i one koje ne sudjeluju u njegovu radu. Stoga je važno utvrditi jasnu pravnu osnovu za pristup EPPO-a informacijama koje obrađuje Eurofisc.
	(4)	Države članice koje ne sudjeluju u EPPO-u obvezne su u skladu s načelom lojalne suradnje iz članka 4. stavka 3. Ugovora o Europskoj uniji podupirati rad EPPO-a i suzdržati se od aktivnosti koje bi mogle ugroziti postizanje njegovih ciljeva. Mrežu Eurofisc čine i države članice koje sudjeluju u EPPO-u i one koje ne sudjeluju u njegovu radu. Stoga je važno utvrditi jasnu pravnu osnovu za pristup EPPO-a informacijama koje Eurofisc obrađuje za potrebe kaznenog progona kako bi uspješno izvršio ovlasti utvrđene u članku 4. Uredbe Vijeća (EU) 2017/1939, odnosno istragu i kazneni progon kaznenih djela koja utječu na financijske interese Unije.



Amandman		3
Prijedlog uredbe
Uvodna izjava 4.a (nova)
	

	Tekst koji je predložila Komisija
	Izmjena

	
	(4a)	Europski revizorski sud u više je navrata utvrdio nedostatke u pogledu dostupnosti i interoperabilnosti informacijskih sustava povezanih s PDV-om u državama članicama i tijelima Unije kao veliku prepreku za uspješne prekogranične istrage prijevara povezanih s PDV-om, posljednji put u tematskom izvješću br. 8/2025 o prijevarama povezanim s PDV-om pri uvozu. U izvješću su također utvrđene znatne razlike u visinama administrativnih kazni koje države članice primjenjuju zbog prijevara povezanih s PDV-om pri uvozu jer se time stvaraju uvjeti koji gospodarskim subjektima omogućuju da iskoriste jurisdikciju s najnižim kaznama. Pristup EPPO-a i OLAF-a podacima o PDV-u odobren ovom Uredbom poboljšava kapacitete za otkrivanje i kazneni progon, ali ne predstavlja odvraćajući pravni lijek za razlike u kaznama. U tom kontekstu i u skladu s Komisijinom željom da preispita strukturu za borbu protiv prijevara u okviru mjera uključenih u VFO za razdoblje nakon 2027. mogla bi se razmotriti mogućnost daljnjih mjera za smanjenje tih razlika, kao što je zakonodavni prijedlog na temelju odgovarajuće pravne osnove čiji bi cilj bilo postizanje minimalne razine usklađenosti ili dosljednosti administrativnih kazni koje se primjenjuju na najteže kršenje propisa povezanih s PDV-om i carinama, uzimajući u obzir potrebu za djelotvornom zaštitom financijskih interesa Unije. Bilo koji takav prijedlog trebao bi biti popraćen sveobuhvatnom procjenom učinka i njime bi se trebala dokazati usklađenost s načelima supsidijarnosti i proporcionalnosti kako je utvrđeno u članku 5. UFEU-a.


Amandman		4
Prijedlog uredbe
Uvodna izjava 4.b (nova)
	

	Tekst koji je predložila Komisija
	Izmjena

	
	(4b)	U Bijeloj knjizi Komisije iz srpnja 2025. o preispitivanju strukture EU-a za borbu protiv prijevara rascjepkanost protoka informacija između Eurofisca, EPPO-a, OLAF-a, Europola i Eurojusta istaknuta je kao sistemski strukturni nedostatak koji umanjuje djelotvornost odgovora Unije na prekogranične prijevare povezane s PDV-om. Ova Uredba zakonodavna je provedba onog dijela preispitane strukture za borbu protiv prijevara koja se odnosi na razmjenu podataka i tumači se zajedno s daljnjim mjerama najavljenima u Bijeloj knjizi, uključujući jačanje operativnog kapaciteta Eurofisca, usklađivanje uvjeta i pravila o odgovornosti koji se primjenjuju na fiskalne predstavnike koje imenuju porezni obveznici izvan EU-a u okviru sustava IOSS i drugih sustava PDV-a na uvoz te proširenje okvira za upravljanje sustava CESOP kako bi se osigurala usklađenost s pristupom carinskim podacima utvrđenim ovom Uredbom.


Amandman		5
Prijedlog uredbe
Uvodna izjava 4.c (nova)
	

	Tekst koji je predložila Komisija
	Izmjena

	
	(4c)	Informacije koje carinska tijela pohranjuju u vezi s uvoznim postupcima na temelju kojih postoji odgoda ili izuzeće za obveze plaćanja PDV-a zapravo su informacije povezane s PDV-om za potrebe članka 113. UFEU-a. Kako bi se nadležnim tijelima, uključujući EPPO i OLAF, omogućilo povezivanje i uspoređivanje uvoznih deklaracija s deklaracijama o PDV-u i otkrivanje odstupanja koja upućuju na prijevaru, potrebno je proširenje područja primjene članka 17. stavka 1. točke (f) Uredbe (EU) br. 904/2010 kako bi se obuhvatili svi postupci uvoza koji uključuju izuzeća od plaćanja PDV-a ili odgode plaćanja PDV-a, među ostalim u okviru sustava IOSS uspostavljenog Direktivom 2006/112/EZ, kao i dodavanje deklarirane carinske vrijednosti i zemlje podrijetla kao obveznih podatkovnih elemenata. Tim proširenjem ne dovode se u pitanje materijalna carinska pravila kojima su uređeni ti uvozni postupci, na koja se i dalje primjenjuje Uredba (EU) br. 952/2013.



Amandman		6
Prijedlog uredbe
Uvodna izjava 4.d (nova)
	

	Tekst koji je predložila Komisija
	Izmjena

	
	(4d)	Kako bi se osiguralo da se kapaciteti za izvršenje uspostavljeni ovom Uredbom doista prošire na sve države članice, kako bi se izbjegle trajne asimetrije na jedinstvenom tržištu i u strukturama Unije za borbu protiv prijevara te u okviru Komisijine želje da preispita strukturu za borbu protiv prijevara, od država članica koje nisu pridružene EPPO-u trebalo bi zahtijevati da imenuju nadležno nacionalno tijelo odgovorno za obavljanje istovjetnih funkcija za potrebe suradnje s Eurofiscom i OLAF-om u području prekograničnih prijevara povezanih s PDV-om.  Te države članice trebale bi obavijestiti Komisiju o imenovanom tijelu u roku od šest mjeseci od stupanja na snagu ove Uredbe te bi svake godine trebale izvješćivati Komisiju o upotrebi primljenih informacija, među ostalim o broju pokrenutih istraga i njihovim ishodima.



Amandman		7
Prijedlog uredbe
Uvodna izjava 5.
	

	Tekst koji je predložila Komisija
	Izmjena

	(5)	Europski revizorski sud preporučio je Komisiji i državama članicama da otklone pravne prepreke koje sprečavaju razmjenu informacija administrativnih i pravosudnih tijela te tijela za izvršavanje zakonodavstva na nacionalnoj razini i razini Unije, a posebno da OLAF-u omoguće pristup podacima iz sustava razmjene informacija o PDV-u (VIES) i podacima Eurofisca6. U tom je pogledu važno utvrditi jasnu pravnu osnovu za centralizirani pristup informatičkim sustavima EU-a.
	(5)	Europski revizorski sud preporučio je Komisiji i državama članicama da otklone pravne prepreke koje sprečavaju razmjenu informacija administrativnih i pravosudnih tijela te tijela za izvršavanje zakonodavstva na nacionalnoj razini i razini Unije, a posebno da OLAF-u omoguće pristup podacima iz sustava razmjene informacija o PDV-u (VIES) i podacima Eurofisca6. U tom je pogledu važno utvrditi jasnu pravnu osnovu za centralizirani pristup informatičkim sustavima EU-a, kojim se poštuju načela nužnosti i proporcionalnosti, kako bi se OLAF-u omogućilo da uspješno izvrši svoje ovlasti utvrđene u članku 4. Uredbe (EU, Euratom) br. 883/2013.

	__________________
	__________________

	6 Tematsko izvješće Europskog revizorskog suda br. 24/2015: Borba protiv prijevara unutar Zajednice u području PDV-a: potrebno je odlučnije djelovati (https://www.eca.europa.eu/hr/publications/SR15_24).
	6 Tematsko izvješće Europskog revizorskog suda br. 24/2015: Borba protiv prijevara unutar Zajednice u području PDV-a: potrebno je odlučnije djelovati (https://www.eca.europa.eu/hr/publications/SR15_24).



Amandman		8
Prijedlog uredbe
Uvodna izjava 5.a (nova)
	

	Tekst koji je predložila Komisija
	Izmjena

	
	(5a)	U trajne prepreke učinkovitoj suradnji među tijelima Unije ubrajaju se nekompatibilnosti informatičkih sustava, fragmentacija komunikacijskih kanala i ograničena interoperabilnost sustava vođenja predmeta, što dovodi do neučinkovitosti, kašnjenja i povećanog administrativnog opterećenja. Stoga je potrebno poboljšati interoperabilnost i razviti zajedničke digitalne infrastrukture kako bi se osigurala neometana i sigurna razmjena informacija.



Amandman		9
Prijedlog uredbe
Uvodna izjava 8.a (nova)
	

	Tekst koji je predložila Komisija
	Izmjena

	
	(8a)	Iako je člankom 13. Uredbe (EU) br. 904/2010 već propisano da tijela država članica nadležna za PDV moraju samoinicijativno razmjenjivati informacije koje bi mogle biti korisne za borbu protiv prijevara povezanih s PDV-om, ta se obveza primjenjuje na tijela nadležna za PDV i ne odnosi se na nadležna carinska tijela država članica koja nisu tijela nadležna za PDV u smislu te Uredbe. Nadalje, ni postojećim mehanizmom utvrđenim u članku 13. Uredbe (EU) br. 904/2010 ni u okviru mreže Eurofisc nije propisano izravno samoinicijativno dostavljanje informacija o prijevarama koje prikupe carinska tijela EPPO-u i OLAF-u. Prijevare u vezi s PDV-om povezane s uvoznim postupcima obilježene su sustavnim odstupanjima između informacija prijavljenih carinskim tijelima u trenutku uvoza i naknadno podnesenih prijava PDV-a u državi članici odredišta. Carinska tijela često prva otkrivaju te nepravilnosti u sklopu analize upravljanja rizicima. Kako bi se otklonio taj nedostatak i osiguralo da se obavještajni podaci koje rano prikupe carinska tijela bez odgode dostavljaju tijelima odgovornima za istragu i kazneni progon prekograničnih prijevara povezanih s PDV-om te s obzirom na to da djelotvorno ostvarivanje prava pristupa predviđenih u člancima 49.a i 49.b Uredbe (EU) br. 904/2010 ovisi o tome da EPPO i OLAF budu obaviješteni o postojanju mogućih slučajeva prijevare, od nadležnih carinskih tijela potrebno je zahtijevati da samoinicijativno dostavljaju te informacije. U svim slučajevima u kojima podaci iz članka 17. stavka 1. točke (f) upućuju na obrasce prijevara u vezi s PDV-om, te bi informacije trebalo dostavljati Eurofiscu, EPPO-u i OLAF-u. Ta je mjera ključna za djelotvornu zaštitu financijskih interesa Unije i u skladu je s Komisijinom željom da preispita cjelokupnu strukturu za borbu protiv prijevara kao ključnu sastavnicu paketa VFO-a za razdoblje nakon 2027. Europski parlament posljednjih godina u svojim rezolucijama o zaštiti financijskih interesa Unije opetovano poziva na jačanje koordinacije na nacionalnoj razini između carinskih tijela i tijela nadležnih za PDV, posebno u okviru nacionalnih strategija za borbu protiv prijevara. Taj mehanizam za samoinicijativno dostavljanje informacija djeluje isključivo unutar okvira za administrativnu suradnju u području PDV-a iz Uredbe (EU) br. 904/2010 i ne dovodi u pitanje materijalne carinske postupke uspostavljene na temelju Uredbe (EU) br. 952/2013 i povezana pravila o upravljanju podacima.


Amandman		10
Prijedlog uredbe
Uvodna izjava 8.b (nova)
	

	Tekst koji je predložila Komisija
	Izmjena

	
	(8b)	Djelotvornost mehanizma za samoinicijativno dostavljanje informacija iz ove Uredbe ovisi o odgovarajućoj koordinaciji na nacionalnoj razini između nadležnih carinskih tijela i tijela nadležnih za PDV u državama članicama. Ta su tijela u mnogim državama članicama zasebni upravni subjekti s različitim nadzornim lancima i informacijskim sustavima. Države članice stoga bi trebale osigurati da njihova nadležna carinska tijela i tijela nadležna za PDV uspostave redovite mehanizme koordinacije, među ostalim u okviru Eurofisca, kako bi se olakšalo otkrivanje odstupanja koja upućuju na prijevare povezane s PDV-om i pravodobno dostavljanje relevantnih carinskih podataka Eurofiscu, EPPO-u i OLAF-u. Takva je koordinacija proceduralna i organizacijska mjera i ne podrazumijeva dodatne obveze za nacionalna tijela u pogledu informacijske tehnologije.


Amandman		11
Prijedlog uredbe
Uvodna izjava 9.
	

	Tekst koji je predložila Komisija
	Izmjena

	(9)	Kako bi se zaštitio pristup osobnim podacima, informacijama o PDV-u trebali bi radi izvršavanja svojih zadaća pristupati samo europski tužitelji, delegirani europski tužitelji te odabrano osoblje EPPO-a i OLAF-a koje su ta dva ureda prethodno ovlastili, i to pod nadzorom službenika za vezu za Eurofisc. Da bi se osigurali jedinstveni uvjeti za taj pristup, Komisiji bi trebalo dodijeliti provedbene ovlasti za utvrđivanje tehničkih pojedinosti i praktičnih rješenja, uključujući mehanizme za kontrolu pristupa te profile i identifikaciju korisnika. Te bi ovlasti trebalo izvršavati u skladu s Uredbom (EU) br. 182/2011 Europskog parlamenta i Vijeća9.
	(9)	Kako bi se zaštitio pristup osobnim podacima, informacijama o PDV-u trebali bi radi izvršavanja svojih zadaća pristupati samo europski tužitelji, delegirani europski tužitelji te odabrano osoblje EPPO-a i OLAF-a koje su ta dva ureda prethodno ovlastili, i to pod nadzorom službenika za vezu za Eurofisc. Da bi se osigurali jedinstveni uvjeti za taj pristup, Komisiji bi trebalo dodijeliti provedbene ovlasti za utvrđivanje tehničkih pojedinosti i praktičnih rješenja, uključujući mehanizme za kontrolu pristupa te profile i identifikaciju korisnika, kojima se osigurava dizajn kojim se poštuje visoka razina zaštite podataka uz istodobno poboljšanje operativne učinkovitosti automatiziranim postupcima bez nepotrebne administrativne odgode. Te bi ovlasti trebalo izvršavati u skladu s Uredbom (EU) br. 182/2011 Europskog parlamenta i Vijeća9. Tu bi mjeru trebalo shvatiti kao prvi korak, a predstojeće preispitivanje strukture za borbu protiv prijevara bit će prilika za osiguravanje veće usklađenosti i dosljednosti.

	__________________
	__________________

	9 Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13., ELI: http://data.europa.eu/eli/reg/2011/182/oj
	9 Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13., ELI: http://data.europa.eu/eli/reg/2011/182/oj

Prijedlog uredbe
Uvodna izjava 10.
	

	Tekst koji je predložila Komisija
	Izmjena

	(10)	Ovom se Uredbom poštuju temeljna prava i načela priznata Poveljom Europske unije o temeljnim pravima, osobito pravo na zaštitu osobnih podataka.
	(Ne odnosi se na hrvatsku verziju.)	 

Prijedlog uredbe
Uvodna izjava 10.a (nova)
	

	Tekst koji je predložila Komisija
	Izmjena

	
	(10a)	Pristup EPPO-a i OLAF-a sustavu razmjene informacija o PDV-u (VIES), sustavu Surveillance i središnjem elektroničkom sustavu podataka o plaćanju (CESOP) te svim drugim sustavima i bazama podataka trebao bi se odnositi na sljedeće glavne kategorije podataka: informacije o identifikacijskim brojevima za PDV i transakcijama unutar Zajednice, relevantne informacije o oslobođenju od PDV-a u okviru sustava IOSS i o carinskim postupcima 42 i 63 te objedinjene informacije o plaćanju. Pristup informacijama trebalo bi odobriti samo EPPO-u i OLAF-u za potrebe obavljanja njihovih dužnosti na temelju članka 4. Uredbe (EU) 2017/1939 i članka 1. stavka 1. Uredbe (EU, Euratom) br. 883/2013. Komisiji bi trebalo dodijeliti ovlasti za donošenje provedbenih akata kojima se utvrđuju točne kategorije podataka kojima će EPPO i OLAF moći pristupiti radi izvršavanja njihovih dužnosti na temelju navedenih članaka. Nacrti tih provedbenih akata podnose se Europskom parlamentu radi obavijesti kako bi mu se omogućilo da ostvari svoja prava.

Prijedlog uredbe
Uvodna izjava 11.
	

	Tekst koji je predložila Komisija
	Izmjena

	(11)	Budući da je potrebno prilagoditi sustave, infrastrukturu i tehnička sredstva kojima se olakšava razmjena informacija o PDV-u na razini Unije kako bi se EPPO-u i OLAF-u omogućio siguran pristup, ujedno je potrebno odgoditi primjenu relevantnih odredaba kako bi se državama članicama, Komisiji, EPPO-u i OLAF-u omogućilo izvršavanje neophodnih prilagodbi. Pritom bi trebalo uzeti u obzir datume početka rada središnjeg VIES-a i ukidanja postojećeg VIES-a. EPPO i OLAF trebali bi biti odgovorni za troškove uspostave i održavanja relevantne infrastrukture i tehničkih sredstava za siguran pristup informacijama o PDV-u.
	(11)	Budući da je potrebno prilagoditi sustave, infrastrukturu i tehnička sredstva kojima se olakšava razmjena informacija o PDV-u na razini Unije kako bi se EPPO-u i OLAF-u omogućio siguran pristup, ujedno je potrebno odgoditi primjenu relevantnih odredaba kako bi se državama članicama, Komisiji, EPPO-u i OLAF-u omogućilo izvršavanje neophodnih prilagodbi. Pritom bi trebalo uzeti u obzir datume početka rada središnjeg VIES-a i ukidanja postojećeg VIES-a. Kako bi se osigurala djelotvorna provedba ove Uredbe, EPPO-u i OLAF-u bi u skladu s načelima proračunske neutralnosti trebalo staviti na raspolaganje odgovarajuća i stabilna financijska sredstva i ljudske resurse, uključujući specijalizirano stručno znanje u području financijskih istraga, digitalne forenzike i analize podataka te, prema potrebi, zaseban pristupnik ili sučelje, kako bi se osigurala usklađenost s načelom smanjenja količine podataka. Financijskim sredstvima Unije trebalo bi dodatno podupirati interoperabilne informatičke sustave i sigurne komunikacijske alate potrebne kako bi se omogućila učinkovita suradnja. Trebalo bi uspostaviti organizacijske mjere, interne postupke izdavanja odobrenja, mehanizme nadzora i zaštitne mjere radi sprečavanja zlouporabe.

Prijedlog uredbe
Uvodna izjava 12.
	

	Tekst koji je predložila Komisija
	Izmjena

	(12)	Provedeno je savjetovanje s Europskim nadzornikom za zaštitu podataka u skladu s člankom 42. stavkom 1. Uredbe (EU) 2018/1725 te je on dao mišljenje […].
	(12)	Provedeno je savjetovanje s Europskim nadzornikom za zaštitu podataka u skladu s člankom 42. stavkom 1. Uredbe (EU) 2018/1725 te je on dao mišljenje 7. siječnja 2026.

Prijedlog uredbe
Članak 1. – stavak 1. – točka -1. (nova)
Uredba (EU) br. 904/2010
Članak 2.a (novi)
	

	Tekst koji je predložila Komisija
	Izmjena

	
	(-1)	umeće se sljedeći članak:

	
	„Članak 2.a

	
	Prijedlog za daljnje postupanje u vezi s minimalnim usklađivanjem kazni

	
	Do … [18 mjeseci od datuma stupanja na snagu ove Uredbe o izmjeni] i u skladu s ciljevima preispitivanja strukture za borbu protiv prijevara kao komplementarnog skupa mjera uključenih u paket VFO-a za razdoblje nakon 2027. te u svrhu poboljšanja zaštite financijskih interesa Unije, Komisija Europskom parlamentu i Vijeću podnosi zakonodavni prijedlog za minimalno usklađivanje administrativnih kazni koje se primjenjuju na najteže kršenje propisa u području PDV-a i povezanih carina, posebno u pogledu prijevara unutar Zajednice s nepostojećim trgovcem i zlouporabe pojednostavnjenih uvoznih postupaka u okviru carinskog postupka 42 i sustava „sve na jednom mjestu” za uvoz. Prijedlogom se ne dovode u pitanje materijalni carinski postupci utvrđeni Uredbom (EU) br. 952/2013.”

Prijedlog uredbe
Članak 1. – stavak 1. – točka -1.a (nova)
Uredba (EU) br. 904/2010
Članak 13.a (novi)
	

	Tekst koji je predložila Komisija
	Izmjena

	
	(-1a)	umeće se sljedeći članak:

	
	„Članak 13.a

	
	Samoinicijativno dostavljanje carinskih podataka koji upućuju na prijevare povezane s PDV-om

	
	1.	Nadležna tijela država članica koordinatorima za područje rada Eurofisca iz članka 36. stavka 1. i, u okviru njihovih mandata, EPPO-u i OLAF-u samoinicijativno dostavljaju sve informacije pohranjene na temelju članka 17. stavka 1. točke (f) koje upućuju na obrasce prijevara povezanih s PDV-om, a posebno:

	
	(a)	sustavna odstupanja između deklarirane države članice odredišta u uvoznoj deklaraciji i države članice u kojoj je PDV naknadno prijavljen ili plaćen;

	
	(b)	sustavna odstupanja između primatelja navedenog u uvoznoj deklaraciji u okviru sustava IOSS i poreznog obveznika koji je prijavio odgovarajući PDV u državi članici odredišta;

	
	(c)	deklarirane carinske vrijednosti koje znatno odstupaju od tržišne vrijednosti ako to odstupanje odgovara umanjenju vrijednosti za potrebe PDV-a; i

	
	(d)	sve druge pokazatelje koji su u provedbenom aktu Komisije navedeni kao carinski pokazatelj rizika od prijevara povezanih s PDV-om.

	
	2.	Informacije iz stavka 1. dostavljaju se bez odgode i uključuju barem podatkovne elemente navedene u članku 17. stavku 1. točki (f) za predmetni uvoz ili niz uvoza.

	
	3.	Države članice osiguravaju da njihova nadležna carinska tijela i tijela nadležna za PDV koordiniraju u pogledu otkrivanje odstupanja iz stavka 1., među ostalim u okviru Eurofisca.

	
	4.	Komisija provedbenim aktima određuje tehničke formate i postupke za dostavljanje informacija iz ovog članka. Ti se provedbeni akti donose u skladu s postupkom ispitivanja iz članka 58. stavka 2.

	
	5.	U državama članicama koje nisu pridružene EPPO-u na temelju Uredbe Vijeća (EU) 2017/1939 informacije iz stavka 1. dostavljaju se koordinatorima za područje rada Eurofisca i OLAF-u u okviru njegova mandata, a ne EPPO-u.”

Prijedlog uredbe
Članak 1. – stavak 1. – točka -1.b (nova)
Uredba (EU) br. 904/2010
Članak 17. – stavak 1. – točka f
	

	Tekst na snazi
	Izmjena

	
	(-1b)	u članku 17. stavku 1. točka (f) zamjenjuje se sljedećim:

	(f)	informacije koje prikuplja u skladu s člankom 143. stavkom 2. točkama (a) i (b) Direktive 2006/112/EZ, kao i zemlju podrijetla, zemlju odredišta, tarifnu oznaku, valutu, ukupni iznos, valutni tečaj, cijenu stavke i neto težinu;
	„(f)	informacije koje su prikupila carinska tijela država članica u vezi sa svom uvoznom robom za koju se traži izuzeće od PDV-a, odgoda ili poseban sustav obračuna pri uvozu, među ostalim na temelju članka 143. stavka 1. točke (d) Direktive 2006/112/EZ (carinski postupak 42/63), u okviru programa „sve na jednom mjestu” za uvoz uspostavljenog člancima od 369.l do 369.x te direktive, i svim drugim uvoznim postupcima u skladu s kojima se obveza obračuna PDV-a odgađa do države članice odredišta, ograničeno na sljedeće podatkovne elemente:

	
	i.	identifikacijsku oznaku uvozne deklaracije;

	
	ii.	identifikacijski broj za PDV uvoznika ili, ako je primjenjivo, identifikacijski broj za IOSS prijavljen carini;

	
	iii.	identifikacijski broj za PDV kupca u državi članici odredišta, ako je dostupan;

	
	iv.	deklariranu carinsku vrijednost robe;

	
	v.	deklariranu zemlju podrijetla robe; i

	
	vi.	oznaku carinskog postupka, među ostalim u slučajevima kada roba podliježe pojednostavnjenom uvoznom postupku na temelju članka 166. Uredbe (EU) br. 952/2013;”

Prijedlog uredbe
Članak 1. – stavak 1. – točka 3.
Uredba (EU) br. 904/2010
Članak 24.k – stavak 1.a
	

	Tekst koji je predložila Komisija
	Izmjena

	1.a	EPPO i OLAF pristupaju informacijama iz središnjeg VIES-a u skladu s ograničenjima i pravilima utvrđenima u člancima 49.a i 49.b.”;
	1.a	EPPO i OLAF imaju pristup informacijama iz središnjeg VIES-a putem sigurnog središnjeg sučelja kojim se osigurava povjerljivost i u skladu s ograničenjima i pravilima utvrđenima u člancima 49.a i 49.b;

Prijedlog uredbe
Članak 1. – stavak 1. – točka 4.
Uredba (EU) br. 904/2010
Članak 36. – stavak 2.a
	

	Tekst koji je predložila Komisija
	Izmjena

	2.a	U skladu s člankom 24. stavkom 1. Uredbe Vijeća (EU) 2017/1939* za države članice koje sudjeluju u EPPO-u i u skladu s ovim člankom za ostale države članice, koordinatori za područje rada Eurofisca dužni su bez nepotrebne odgode obavijestiti EPPO o svakoj sumnji na prekogranične prijevare povezane s PDV-om na temelju informacija koje se priopćavaju ili prikupljaju na temelju ove Uredbe u pogledu kojih bi EPPO mogao izvršavati svoju nadležnost.
	2.a	U skladu s člankom 24. stavkom 1. Uredbe Vijeća (EU) 2017/1939* za države članice koje sudjeluju u EPPO-u i u skladu s ovim člankom za ostale države članice, koordinatori za područje rada Eurofisca dužni su bez nepotrebne odgode obavijestiti EPPO o svakoj sumnji na prekogranične prijevare povezane s PDV-om na temelju informacija koje se priopćavaju ili prikupljaju na temelju ove Uredbe u pogledu kojih bi EPPO mogao izvršavati svoju nadležnost. Koordinatori za područje rada Eurofisca dostavljaju informacije koje su EPPO-u potrebne kako bi procijenio treba li izvršavati svoju nadležnost, pod uvjetom da je takva komunikacija nužna i razmjerna, da je u skladu sa svrhama mandata EPPO-a i da je u potpunosti u skladu s pravom Unije o zaštiti podataka.

Prijedlog uredbe
Članak 1. – stavak 1. – točka 4.
Uredba (EU) br. 904/2010
Članak 36. – stavak 2.c
	

	Tekst koji je predložila Komisija
	Izmjena

	2.c	U skladu s člankom 8. stavcima 2. i 3. Uredbe (EU, Euratom) br. 883/2013 Europskog parlamenta i Vijeća** koordinatori za područje rada Eurofisca dužni su bez odgode obavijestiti OLAF o svakoj sumnji na prekogranične prijevare povezane s PDV-om na temelju informacija dobivenih od država članica koje se priopćavaju ili prikupljaju na temelju ove Uredbe i koje bi OLAF-u omogućile razmatranje odgovarajućih mjera u skladu s njegovim ovlastima.
	2.c	U skladu s člankom 8. stavcima 2. i 3. Uredbe (EU, Euratom) br. 883/2013 Europskog parlamenta i Vijeća** koordinatori za područje rada Eurofisca dužni su bez odgode obavijestiti OLAF o svakoj sumnji na prekogranične prijevare povezane s PDV-om na temelju informacija dobivenih od država članica koje se priopćavaju ili prikupljaju na temelju ove Uredbe i koje bi OLAF-u omogućile razmatranje odgovarajućih mjera u skladu s njegovim ovlastima, uz istodobno izbjegavanje udvostručenja istražnih mjera između OLAF-a i EPPO-a. Koordinatori za područje rada Eurofisca dostavljaju OLAF-u informacije koje su potrebne kako bi procijenio hoće li moći izvršavati svoj mandat.

Prijedlog uredbe
Članak 1. – stavak 1. – točka 4.
Uredba (EU) br. 904/2010
Članak 36. – stavak 2.d
	

	Tekst koji je predložila Komisija
	Izmjena

	2.d	U skladu s člankom 8. stavcima 2. i 3. Uredbe (EU, Euratom) br. 883/2013 i na zahtjev OLAF-a koordinatori za područje rada Eurofisca dužni su proslijediti OLAF-u sve informacije o prekograničnim prijevarama povezanima s PDV-om dobivene od država članica koje se priopćavaju ili prikupljaju na temelju ove Uredbe i koje bi OLAF-u omogućile razmatranje odgovarajućih mjera u skladu s njegovim ovlastima.
	2.d	U skladu s člankom 8. stavcima 2. i 3. Uredbe (EU, Euratom) br. 883/2013 i na zahtjev OLAF-a koordinatori za područje rada Eurofisca dužni su proslijediti OLAF-u sve relevantne informacije o prekograničnim prijevarama povezanima s PDV-om dobivene od država članica koje se priopćavaju ili prikupljaju na temelju ove Uredbe i koje bi OLAF-u omogućile razmatranje odgovarajućih mjera u skladu s njegovim ovlastima.

Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.a – stavak 1. – uvodni dio
	

	Tekst koji je predložila Komisija
	Izmjena

	1.	Ne dovodeći u pitanje članak 43. Uredbe (EU) 2017/1939, nadležna tijela država članica dužna su EPPO-u odobriti centralizirani pristup radi ciljanih pretraživanja sljedećih informacija:
	1.	Ne dovodeći u pitanje članak 43. Uredbe (EU) 2017/1939, nadležna tijela država članica dužna su EPPO-u odobriti centralizirani pristup radi ciljanih pretraživanja sljedećih potrebnih informacija u okviru njegova mandata:

Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.a – stavak 1. – točka b
	

	Tekst koji je predložila Komisija
	Izmjena

	(b)	od 1. rujna 2026. informacije iz članka 17. stavka 1. točaka (e) i (f) ove Uredbe;
	(b)	od 1. rujna 2026. informacije iz članka 17. stavka 1. točaka (e) i (f) ove Uredbe, uključujući sve dodatne podatkovne elemente pohranjene u skladu s člankom 17. stavkom 1. točkom (f) ove Uredbe;

Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.a – stavak 1.a (novi)
	

	Tekst koji je predložila Komisija
	Izmjena

	
	1.a	Pristup na temelju stavka 1. odobrava se isključivo u okviru aktivnih istraga osumnjičenih kaznenih djela ili kaznenog progona počinitelja takvih kaznenih djela obuhvaćenih područjem primjene članka 4. Uredbe (EU) 2017/1939 te je osmišljen i upotrebljava se tako da se spriječe neciljana pretraživanja ili pristup koji nije povezan s konkretnim slučajem. Kako bi se zaštitila načela zaštite podataka, arhitektura sustava i operativni protokoli izričito zabranjuju sve oblike spekulativnog rudarenja podataka, masovnog izvlačenja podataka, općih pretraživanja ili automatiziranog profiliranja koji nisu povezani s određenom istragom.

Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.a – stavak 1.b (novi)
	

	Tekst koji je predložila Komisija
	Izmjena

	
	1.b	Centralizirani pristup iz stavka 1. podliježe odgovarajućim tehničkim i organizacijskim mjerama kojima se osigurava da se svaki pristup može pripisati određenoj istrazi ili kaznenom progonu i identificiranom ovlaštenom korisniku. On se evidentira na način kojim se omogućuje djelotvorna ex post provjera.

Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.a – stavak 3.
	

	Tekst koji je predložila Komisija
	Izmjena

	3.	Centralizirani pristup svim informacijama koje se odnose na istragu pruža se putem jedinstvene ulazne točke, čak i ako se te informacije odnose na nekoliko država članica.
	3.	Centralizirani pristup svim informacijama koje se odnose na istragu pruža se putem jedinstvene ulazne točke, čak i ako se te informacije odnose na nekoliko država članica. Predmetni sustav osigurava potpunu sljedivost i evidentiranje svih pretraživanja te je podržan sigurnim komunikacijskim kanalima i sveobuhvatnom evidencijom koja omogućuje učinkovite mehanizme ex post provjere.

Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.a – stavak 3.a (novi)
	

	Tekst koji je predložila Komisija
	Izmjena

	
	3.a	EPPO svake godine objavljuje statističke podatke o korištenju centraliziranog pristupa odobrenog u skladu s ovom Uredbom, uključujući broj upita, broj istraga u kojima je taj pristup pridonio napretku predmeta i broj slučajeva u kojima je utvrđeno da su podaci kojima je pristupljeno nevažni i izbrisani. Ti se statistički podaci uključuju u godišnja izvješća EPPO-a i podnose se Europskom parlamentu. U skladu s relevantnim odredbama kojima se uređuju istrage, takvi se podaci propisno redigiraju kako bi se osigurala povjerljivost i pravilno provođenje istraga.

Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.a – stavak 4. – podstavak 1. – točka a
	

	Tekst koji je predložila Komisija
	Izmjena

	(a)	tehničke pojedinosti o centraliziranom pristupu informacijama iz stavka 1. ovog članka, uključujući popis kategorija podataka u kojima se mogu provesti ciljana pretraživanja;
	(a)	tehničke pojedinosti o centraliziranom pristupu informacijama iz stavka 1. ovog članka, uključujući popis kategorija podataka u kojima se mogu provesti ciljana pretraživanja i uključujući mehanizme za sprečavanje neciljanih pretraživanja;

Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.a – stavak 5.
	

	Tekst koji je predložila Komisija
	Izmjena

	5.	Troškove uspostave, rada i održavanja infrastrukture i tehničkih sredstava kojima se omogućuje siguran pristup informacijama iz stavka 1. ovog članka snosi EPPO.
	Briše se.



Amandman		31
Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.a – stavak 5.a (novi)
	

	Tekst koji je predložila Komisija
	Izmjena

	
	5.a	Svi korisnici pridržavaju se pravila o povjerljivosti utvrđenih u ovoj Uredbi. Postupci razmjene informacija i pristup podacima provode se u skladu s uredbama (EU) 2016/679 i (EU) 2018/1725 Europskog parlamenta i Vijeća te uz poštovanje Povelje Europske unije o temeljnim pravima.



Amandman		32
Prijedlog uredbe
Članak 1. – stavak 1. – točka 5.
 Uredba (EU) br. 904/2010
Članak 49.a – stavak 5.b (novi)
	

	Tekst koji je predložila Komisija
	Izmjena

	
	5.b	Sustavi koji omogućuju centralizirani pristup iz stavka 1. osmišljeni su tako da se osigura potpuna interoperabilnost sa sustavima kojima se koriste relevantna tijela Unije kako bi se olakšala učinkovita i sigurna razmjena informacija i smanjilo administrativno opterećenje.



Amandman		33
Prijedlog uredbe
Članak 1. – stavak 1. – točka 5.
 Uredba (EU) br. 904/2010
Članak 49.a – stavak 5.c (novi)
	

	Tekst koji je predložila Komisija
	Izmjena

	
	5.c	Komisija u bliskoj suradnji s EPPO-om procjenjuje potrebu za dodatnim financijskim sredstvima Unije za potporu razvoju interoperabilnih informatičkih sustava, digitalnih alata i specijaliziranog osoblja.



Amandman		34
Prijedlog uredbe
Članak 1. – stavak 1. – točka 5.
 Uredba (EU) br. 904/2010
Članak 49.a – stavak 5.d (novi)
	

	Tekst koji je predložila Komisija
	Izmjena

	
	5.d	Ako EPPO u okviru samoinicijativnog dostavljanja informacija od carinskih tijela u skladu s člankom 13.a primi osobne podatke, primjenjuju se sljedeća pravila:

	
	(a)	podaci se mogu obrađivati isključivo u svrhu procjene treba li pokrenuti ili provesti istragu u okviru mandata EPPO-a na temelju članka 4. Uredbe (EU) 2017/1939;

	
	(b)	ako EPPO u roku od 90 dana od primitka podataka utvrdi da oni nisu relevantni za istragu u okviru njegova mandata, briše podatke i o tome obavješćuje tijelo koje ih je dostavilo;

	
	(c)	ako se na temelju dostavljenih podataka pokrene istraga, o tome se obavješćuje carinsko tijelo koje ih je dostavilo, koje dobiva priliku da javi EPPO-u i EDPS-u ako smatra da obrada izlazi izvan okvira onoga što je potrebno;

	
	(d)	primjenjuju se pravila o zaštiti podataka utvrđena u poglavlju VIII. Uredbe (EU) 2017/1939.”


Amandman		35
Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.b – stavak 1. – uvodni dio
	

	Tekst koji je predložila Komisija
	Izmjena

	1.	Nadležna tijela država članica dužna su OLAF-u odobriti centralizirani pristup radi ciljanih pretraživanja sljedećih informacija:
	1.	Nadležna tijela država članica dužna su OLAF-u odobriti centralizirani pristup radi ciljanih pretraživanja sljedećih informacija ograničenih na informacije potrebne za izvršavanje njegovih ovlasti:



Amandman		36
Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.b – stavak 1. – točka b
	

	Tekst koji je predložila Komisija
	Izmjena

	(b)	od 1. rujna 2026. informacije iz članka 17. stavka 1. točaka (e) i (f) ove Uredbe;
	(b)	od 1. rujna 2026. informacije iz članka 17. stavka 1. točaka (e) i (f) ove Uredbe, uključujući sve dodatne podatkovne elemente pohranjene u skladu s člankom 17. stavkom 1. točkom (f);


Amandman		37
Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.b – stavak 2.a (novi)
	

	Tekst koji je predložila Komisija
	Izmjena

	
	2.a	Centralizirani pristup iz stavka 1. osmišljava se i upotrebljava tako da OLAF ima usmjeren pristup specifičan za istragu koji mu je potreban te da nije moguće provoditi neciljana pretraživanja ili dobiti pristup osim za potrebe pokretanja ili provedbe istraga u skladu sa zadaćama OLAF-a iz članka 1. stavka 1. Uredbe (EU, Euratom) br. 883/2013. Takvim se pristupom onemogućuje masovno izdvajanje podataka, opće praćenje ili automatizirano profiliranje koje nije povezano s određenom administrativnom istragom.



Amandman		38
Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.b – stavak 2.b (novi)
	

	Tekst koji je predložila Komisija
	Izmjena

	
	2.b	Centralizirani pristup iz stavka 1. podliježe odgovarajućim tehničkim i organizacijskim mjerama kojima se osigurava da se svako pristupanje informacijama može pripisati određenoj istrazi i identificiranom ovlaštenom korisniku. On se evidentira na način kojim se omogućuje djelotvorna ex post provjera.



Amandman		39
Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.b – stavak 3.
	

	Tekst koji je predložila Komisija
	Izmjena

	3.	Centralizirani pristup svim informacijama koje se odnose na istragu pruža se putem jedinstvene ulazne točke, čak i ako se te informacije odnose na nekoliko država članica.
	3.	Centralizirani pristup svim informacijama koje se odnose na istragu pruža se putem jedinstvene ulazne točke, čak i ako se te informacije odnose na nekoliko država članica. Predmetni sustav osigurava potpunu sljedivost i evidentiranje svih pretraživanja te je potkrijepljen sveobuhvatnom evidencijom koja omogućuje učinkovite mehanizme ex post provjere.



Amandman		40
Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.b – stavak 3.a (novi)
	

	Tekst koji je predložila Komisija
	Izmjena

	
	3.a	OLAF svake godine objavljuje statističke podatke o korištenju centraliziranog pristupa odobrenog u skladu s ovom Uredbom, uključujući broj upita, broj istraga u kojima je taj pristup pridonio napretku predmeta i broj slučajeva u kojima je utvrđeno da su podaci kojima je pristupljeno nevažni i izbrisani. Ti se statistički podaci uključuju u godišnja izvješća OLAF-a i podnose se Europskom parlamentu. U skladu s relevantnim odredbama kojima se uređuju istrage, takvi se podaci propisno redigiraju kako bi se osigurala povjerljivost i pravilno provođenje istraga.


Amandman		41
Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.b – stavak 4. – podstavak 1. – točka a
	

	Tekst koji je predložila Komisija
	Izmjena

	(a)	tehničke pojedinosti o centraliziranom pristupu informacijama iz stavka 1. ovog članka, uključujući popis kategorija podataka u kojima se mogu provesti ciljana pretraživanja;
	(a)	tehničke pojedinosti o centraliziranom pristupu informacijama iz stavka 1. ovog članka, uključujući popis kategorija podataka u kojima se mogu provesti ciljana pretraživanja, uključujući mehanizam za sprečavanje neciljanih pretraživanja;



Amandman		42
Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.b – stavak 5.
	

	Tekst koji je predložila Komisija
	Izmjena

	5.	Troškove uspostave, rada i održavanja infrastrukture i tehničkih sredstava kojima se omogućuje siguran pristup informacijama iz stavka 1. ovog članka snosi OLAF.”.
	Briše se.



Amandman		43
Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.b – stavak 5.a (novi)
	

	Tekst koji je predložila Komisija
	Izmjena

	
	5.a	Svi korisnici pridržavaju se pravila o povjerljivosti utvrđenih u ovoj Uredbi. Postupci razmjene informacija i pristup podacima provode se u skladu s uredbama (EU) 2016/679 i (EU) 2018/1725 Europskog parlamenta i Vijeća te uz poštovanje Povelje Europske unije o temeljnim pravima.




Amandman		44
Prijedlog uredbe
Članak 1. – stavak 1. – točka 5.
 Uredba (EU) br. 904/2010
Članak 49.b – stavak 5.b (novi)
	

	Tekst koji je predložila Komisija
	Izmjena

	
	5.b	Sustavi koji omogućuju centralizirani pristup iz stavka 1. osmišljeni su tako da se osigura potpuna interoperabilnost sa sustavima kojima se koriste relevantna tijela Unije kako bi se olakšala učinkovita i sigurna razmjena informacija i smanjilo administrativno opterećenje.



Amandman		45
Prijedlog uredbe
Članak 1. – stavak 1. – točka 5.
 Uredba (EU) br. 904/2010
Članak 49.b – stavak 5.c (novi)
	

	Tekst koji je predložila Komisija
	Izmjena

	
	5.c	Komisija u bliskoj suradnji s OLAF-om procjenjuje potrebu za dodatnim financijskim sredstvima Unije za potporu razvoju interoperabilnih informatičkih sustava, digitalnih alata i specijaliziranog osoblja.



Amandman		46
Prijedlog uredbe
Članak 1. – stavak 1. – točka 5.
Uredba (EU) br. 904/2010
Članak 49.b – stavak 5.d (novi)
	

	Tekst koji je predložila Komisija
	Izmjena

	
	5.d	Ako OLAF u okviru samoinicijativnog dostavljanja informacija od carinskih tijela u skladu s člankom 13.a primi osobne podatke, primjenjuju se sljedeća pravila:

	
	(a)	podaci se mogu obrađivati isključivo u svrhu procjene treba li pokrenuti ili provesti istragu u okviru mandata OLAF-a na temelju članka 1. Uredbe (EU, Euratom) br. 883/2013;

	
	(b)	ako OLAF u roku od 60 dana od primitka podataka utvrdi da oni nisu relevantni za istragu u okviru njegova mandata, briše podatke i o tome obavješćuje tijelo koje ih je dostavilo;

	
	(c)	ako se na temelju dostavljenih podataka pokrene istraga, o tome se obavješćuje carinsko tijelo koje ih je dostavilo, koje dobiva priliku da javi OLAF-u i EDPS-u ako smatra da obrada izlazi izvan okvira onoga što je potrebno;

	
	(d)	primjenjuju se pravila o zaštiti podataka utvrđena u Uredbe (EU) 2018/1725. OLAF primjenjuje zahtjeve za interno odobrenje u skladu s člankom 5. Uredbe (EU, Euratom) br. 883/2013 na pristup odobren u skladu s ovim stavkom.



Amandman		47
Prijedlog uredbe
Članak 1. – stavak 1. – točka 5.a (nova)
Uredba (EU) br. 904/2010
Članak 59. – stavak 1.
	

	Tekst na snazi
	Izmjena

	
	(5a)	u članku 59. stavak 1. zamjenjuje se sljedećim:

	1.	Do 1. studenoga 2013. i nakon toga svakih pet godina, Komisija izvješćuje Europski parlament i Vijeće o primjeni ove Uredbe.
	„1.	„Komisija svake tri godine počevši od [datum stupanja na snagu ove Uredbe o izmjeni] te na temelju izvješća EPPO-a, OLAF-a i Eurofisca podnosi izvješće Europskom parlamentu, Vijeću i Europskom revizorskom sudu o primjeni ove Uredbe. U tom se izvješću posebno ocjenjuju:

	
	(a)	operativna djelotvornost izravnog pristupa EPPO-a i OLAF-a VIES-u, sustavu SURVEILLANCE i CESOP-u, uključujući prosječno vrijeme potrebno za pristup, broj istraga koje su znatno napredovale i ishode kaznenog progona ili administrativnih mjera;

	
	(b)	usklađenost okvira za pristup informacijama i njihovo dostavljanje s drugim instrumentima donesenima u okviru preispitane strukture za borbu protiv prijevara, uključujući mjere koje se odnose na kapacitete Eurofisca, upravljanje CESOP-om, usklađivanje u pogledu fiskalnih predstavnika i smanjivanje razlika među kaznama;

	
	(c)	funkcioniranje i pravodobnost mehanizma za samoinicijativno dostavljanje informacija iz članka 13.a, uključujući nacionalne mehanizme koordinacije između carinskih tijela i tijela nadležnih za PDV;

	
	(d)	ishodi izvršenja propisa ostvareni u državama članicama koje nisu pridružene EPPO-u i postojanje istovjetnih mehanizama u skladu s preispitivanjem strukture za borbu protiv prijevara;

	
	(e)	procijenjeni iznosi PDV-a Unije i povezanih carinskih prihoda koji su naplaćeni ili zadržani kao izravna posljedica razmjena podataka i prava pristupa utvrđenih ovom Uredbom, i;

	
	(f)	doprinos ove Uredbe smanjenju razlika u ishodima izvršenja propisa među državama članicama, uključujući u pogledu izvedivosti razvoja, na razini Unije, metodologije za mjerenje nenaplaćenih carinskih prihoda, koja je po namjeni usporediva s pokazateljem jaza PDV-a koji Komisija objavljuje svake godine.

	
	Ako se u izvješću utvrde trajni nedostaci u primjeni ove Uredbe, Komisija u roku od šest mjeseci od objave izvješća Europskom parlamentu i Vijeću podnosi prijedloge korektivnih mjera.”

